open-index/open-wikipedia-markdown huggingface dataset:
Isak Østmo

**Isak Østmo** (1934–1990) var en samisk skolemann, journalist og oversetter.

Han var lærer i Karasjok og var redaktør av avisen Ságat en kort periode i 1966 og arbeidet i NRK Sámi Radio. Han oversatte noen barnebøker til samisk og skrev barneboka *Guov'dagæino Gab'ba* / *Reinsbukken Kauto frå Kautokeino* (1963) sammen med Jan Magnus Bruheim og Reidar Johan Berle. De fikk Kirke- og undervisningsdepartementets billedbokpris for boka. Han var en periode svigersønn av skolemannen Lydolf Lind Meløy.

## Referanser


## Eksterne lenker
*
Shoah

**Shoah** kan bety
* Holocaust det statsledede folkemord 1941-1945
* Shoah (film) (1985) av Claude Lanzmann
Åre (ildsted)

**Åre** er et åpent ildsted uten skorstein. Åren ligger vanligvis midt i rommet, men den kan også, i mindre hus, ligge i et hjørne. Røyken legger seg under taket og siver ut gjennom en åpning i taket, ljoren. 

Et hus med åre som ildsted kalles gjerne årestue, røykstue eller ljorestue. Ildstedene åre og røykovn har det til felles at røyken fra ildstedet slippes ut i rommet og derfra ut av huset gjennom ljoren; både årestua og røykovnstua er *røykstuer*.

Fordi røyken måtte slippe ut gjennom ljoren i taket, ble ei årestue vanligvis begrenset til én etasje. Loftet var et hus uten ildsted og den første type tømmerhus som ble bygd i to etasjer. Det fantes en variant av årestua, et hus som var en kombinasjon av årestue og loft, ramloftstua.

Åren var det vanlige ildsted i middelalderen fram til røykovnen og peisen ble introdusert, den siste sammen med en røykpipe som førte røyken ut gjennom taket. I eldre tid ble peisen i skrift og i bymessig bebyggelse kalt skorstein, et ord som senere gikk over til å betegne røykrøret. I sesongbosteder som seterhus og rorbuer kunne åren være lenger i bruk.

## Se også
* Årestue
* Røykstue

## Litteratur
* Schirmer, Herman M.: «Aare, røgovn, peis». *Aarsberetning for 1904*, Fortidsminneforeningen, Kristiania 1905.

## Eksterne lenker
Åre i en seter, litografi tilh. Norsk Folkemuseum NF.01097-031
Sebastian Lybeck

**Sebastian Lybeck** (født 3. august 1929 i Helsingfors, død 11. november 2020 i Stockholm) var en finlandssvensk forfatter, bosatt i Tyresö i Sverige.

Han debuterte i 1951 med diktsamlingen *I tornet*, og har skrevet både barnebøker, kåserier og lyrikk. Han bodde på 1960-tallet i Lofoten, og har skrevet flere bøker herfra: *Dikter från Lofoten* (1961), *Liten stad vid havet*, dikt (1963) og *Ekspeditionen till Lofoten*, barnebok (1968).
__NOTOC__
## Bibliografi
* *I tornet*, lyrikk (1951)
* *Latte Igelkott och Vattenstenen*, barnebok (1956)
* *Fågel over sju floder*, lyrikk (1956)
* *Latte Igelkott reser till Egypten*, barnebok (1957)
* *Jorden har alltid sitt ljus*, lyrikk (1958)
* *Dikter från Lofoten*, lyrikk (1961)
* *Liten stad vid havet*, lyrikk (1963)
* *Als der Fuchs seine Ohren verlor*, barnebok (1966)
* *Når elefanten tok tanten*, barnebok (1967)
* *Ekspeditionen till Lofoten*, barnebok (1968)
* *Bokstavskatten*, barnebok (1969)
* *Mitt i den nordiska idyllen*, lyrikk (1972)
* *Är det liv i ditt liv?*, lyrikk (1974)
* *Vi ska slå upp portarna*, lyrikk (1978)
* *Dikter från Bohuslän*, lyrikk (1980)
* *Råttansiktet*, lyrikk (1981)

## Priser
* 1959 Deutscher Jugendbuchpreis for *Latte Igel und der Wasserstein*

## Referanser


## Kilder
*Presentasjon av Sebastian Lybeck i Forfatterkatalogen på Forfattersentrums nettsider. 
* Lybeck, Sebastian i *Uppslagsverket Finland*
Kjell Sandvik

**Kjell Sandvik** (født 1929 og oppvokst i Honningsvåg, død 1992 i Asker) var en norsk forfatter, komponist og journalist.

Sandvik debuterte som forfatter i 1968 med diktsamlingen *EXPO*. Han arbeidet som journalist i Finnmark Dagblad, Nordlands Framtid og i Lofotposten. Han var første formann i Nordnorsk forfatterlag fra 1972-77, og satt i styret for Den norske forfatterforening fra 1977-1982, det siste året som formann, etter at Camilla Carlson trakk seg. 

Han har utgitt nærmere 30 bøker, i flere sjangre. Sammen med Thor Erdahl fikk han Kirke- og undervisningsdepartementets billedbokpris i 1980 for boka *Storm over Utvær*. 

Han har også gitt ut flere musikkverk registrert i TONO. Arkivet etter ham oppbevares ved Nordkappmuseet.

## Bibliografi
* *Expo* - dikt (1968)
* *Dikt ved breen* (1969)
* *Måkene* - roman (1970)
* *På heimveg* - dikt (1971)
* *Visa i graset* - dikt (1972) 
* *Lofoten* med fotograf Arnt Sneve (1974)
* *Isbilders lys* - dikt (1974)
* *Stormen* - noveller (1975)
* *Vindjoik og bitter blues* - dikt og viser (1976)
* *Nordavindsviser* - dikt (1977)
* *Blind Fredrik* (1977)dokumentarbok sammen med Dag Solheim.Prisbelønnet
* *Aradene* - roman (1977)
* *Værfast* - noveller (1978)
* *Mørketidsballader og lyse dikt* (1979)
* *Storm over Utvær* - barnebok (1980)
* *Lygarliv i nord* (1981)
* *Trosse været* - dikt (1982)
* *Den store oljekatastrofa* - barnebok (1983)
* *Før isfontenenes tid* - dikt (1985)
* *I djevelens bilde* - noveller (1986)
* *Skatten i Lofoten* - barnebok (1987) 
* *Gi deg ikke* - barnebok (1988)
* *Sang til Finnmark* - dikt (1989)
* *Spøkeri i Nord* (1990)
* *Lørveleven i Nord* (1991)
* *Vindmarkene* - roman (1992) posthumt
* *Lars og Røver-Pelle til sjøs* - barnebok (1992)posthumt
* Festspillbrosjyre, dikt 1992.posthumt.
* Hørespill;Potrett av Blind-Fredrik,NRK Nordland 1980
* TV-film; Storm over Utvær NRK 1982
## Referanser
Catch-22 (film)

***Catch-22*** er en amerikansk satirisk krigs-komedie fra 1970 regissert av Mike Nichols. Hovedrollene spilles av Alan Arkin, Martin Balsam, Richard Benjamin, Norman Fell, Art Garfunkel, Jack Gilford, Bob Newhart og Anthony Perkins. Filmen er basert på 1961-boka *[[Catch-22]]*, skrevet at Joseph Heller.

## Handling
Handlingen utspiller seg ved en amerikansk base i Middelhavet under andre verdenskrig. Kaptein Youssarian er flyver og har 50 tokt bak seg. Han tenker bare på å slippe flere og later som om han er sprø. Men han støter alltid på krigsreglementet "Catch 22" – en del av krigens sinnssyke logikk. Paragraf 22 sier at for å slippe å fly bombetokter må man være gal, men hvis man ber om å få slippe å fly bombetokter, beviser dette samtidig at man ikke er gal. Flyverne ved basen består både av vinnere og tapere, opportunister og fightere, hver for seg og sammen. De er nervøse, redde, ofte respektløse og noen ganger patetiske, og nesten alle er litt gale.

## Om filmen
*Catch-22* er en svart komedie som er et tragikomisk oppgjør med krigens galskap.

Romanen som filmen er bygd på, var med på å inspirere forfatteren bak boka om *[[M*A*S*H (roman)|M*A*S*H*]]*.

## I rollene
* Alan Arkin: Captain John Yossarián
* Martin Balsam: Colonel Cathcart
* Richard Benjamin: Major Danby
* Art Garfunkel: Captain Nately
* Jack Gilford: Dr. Daneeka 
* Anthony Perkins: Captain A. T. Tappman
* Martin Sheen: 1st Lt. Dobbs 
* Jon Voight: 1st Lt. Milo Minderbinder 
* Orson Welles: Brigade General Dreedle 
* Bob Balaban: Captain Orr 
* Charles Grodin: Captain Aarfy Aardvark 
* Richard Libertini: Bruder John 
* Paula Prentiss: Schwester Duckett

## Eksterne lenker
*
Gunnar Viken

**Gunnar Johannes Viken** (født 1948) er en norsk politiker (H) og gårdbruker som var fylkesordfører i Nord-Trøndelag 2007–2015.

Han vokste opp på Vikasand i Framverran som sønn av gårdbruker og sagbruksarbeider Jorolf Viken og hustru Astri, født Følstad. Gården lå i Verran kommune frem til grensereguleringen i 1968, deretter i Mosvik kommune, som i 2012 ble en del av nye Inderøy kommune. Gunnar Viken giftet seg i 1970 med hjelpepleier Kari Pedersen fra Levanger. Han gikk Statens trafikklærerskole i Stjørdal, og etablerte i 1976 Levanger trafikkskole i kompaniskap med Arne Jegtvolden. I 1982 flyttet han med familien til Framverran for å overta gården Vika, som hans far hadde kjøpt av en slektning om lag 15 år tidligere. Han drev melkeproduksjon og skogsdrift, og solgte gården til sin sønn i 2013.

Viken var medlem av Mosvik kommunestyre fra 1983 frem til sammenslåingen med Inderøy den 1. januar 2012, med unntak av én periode, og satt i formannskapet 1995–2003 og 2007–2011. Viken var medlem av Nord-Trøndelag fylkesting 1999–2015, leder i Høyres fylkestingsgruppe 2003–2007 og fylkesordfører 2007–2015. Det var parlamentarisk styre i Nord-Trøndelag i denne perioden, så ordførervervet var mest seremonielt. Viken søkte ikke renominasjon til fylkestinget foran valget i 2015. Viken var Høyres 1. vararepresentant til Stortinget fra Nord-Trøndelag i perioden 2013–2017, og møtte i 26 dager.

Han ledet fylkeslandbruksstyret i Nord-Trøndelag i 12 år. Han har også vært leder i Mosvik Bondelag, leder i Verran Sparebanks forstanderskap og leder i Nasjonalforeningen for folkehelsens eldreutvalg i Nord-Trøndelag.

Viken ble tildelt KS-medaljen ved sin avgang som fylkesordfører i 2015.

## Referanser


## Eksterne lenker
* 
*
Waikiki

**Waikīkī** er en bydel i Honolulu, sør på øya Oahu, en av Hawaiiøyene. Waikīkīstranden er en av verdens mest berømte strender.

Waikīkī strekker seg langs stillehavskysten og har en rekke velrenommerte hoteller. Bydelen er Hawai'i-turismens høyborg.  På Waikīkī Beach står en statue av den lokale sportsstjernen Duke Kahanamoku.
## Eksterne lenker
*
Chicago-ekspressen

***Chicago-ekspressen*** (originaltittel: *Silver Streak*) er en amerikansk krim-komedie fra 1976 med Gene Wilder, Jill Clayburgh og Richard Pryor i hovedrollene. Regi er ved Arthur Hiller.

## Handling
George Caldwell (Gene Wilder) er en bokforlegger som skal til Chicago på en viktig kongress. Han tar Chicago-ekspressen - Silver Streak - og møter i løpet av turen Hilly Burns (Jill Clayburgh), som han forelsker seg i. Men etter at han blir vitne til mordet på Hillys sjef professor Schreiner, en velkjent historiker, blir han selv anklaget for å ha begått mordet. Inn i bildet kommer også Grover Muldoon (Pryor), som er en helsprø, men snill ransmann. Sammen setter de to ut for å komme til bunns i mystikken på Chicago-ekspressen.

## Om filmen
Gene Wilder ble i 1977 nominert til en Golden Globe for beste skuespiller etter sin innsats i filmen.

Filmen ble en stor publikumssuksess og spilte inn $51 millioner da den gikk på amerikanske kinoer http://www.imdb.com/title/tt0075223/business.

*Chicago-ekspressen* var en første filmen hvor komikerduoen Gene Wilder og Richard Pryor spilte sammen.

## I rollene

## Eksterne lenker
*
Wayne Kramer

**Wayne Kramer** (1948–2024) var en amerikansk gitarist og vokalist som var medlem av MC5. Han var bassgitaristen for Mudhoney i 2000.

## Soloalbum
* *Death Tongue* (1991) Progressive
* *The Hard Stuff*	(1995) Epitaph Records
* *Dangerous Madness* (1996) Epitaph Records
* *Dodge Main* (1996) Alive
* *Gang War* (1996) Sonic
* *Citizen Wayne* (1997) Epitaph Records
* *LLMF (Live Like a Mutherfucker)* (1998) Epitaph Records
* *The Return of Citizen Wayne* (2002) Muscle Tone
* *Adult World* (2002) Muscle Tone
* *More Dangerous Madness* (2004) Diesel Motor
* *Mad for the Racket* (2004) Diesel Motor

## Referanser


## Eksterne lenker
* 
* 
*
Orléanistene

**Orléanistene** var en politisk bevegelse i Frankrike som var tilhengere av et konstitusjonelt monarki med en monark fra Orléans-grenen av Huset Bourbon. Bevegelsen var aktiv fra den franske revolusjonen til etableringen av Den tredje republikk i 1879, men kan likevel sies å eksistere i andre former i Frankrike i dag. Orléanistene stod mot legitimistene, som var tilhengere av et mer autoritært kongedømme med en monark fra den eldste grenen huset Bourbon. 

Bevegelsen var på høyden av sin makt under Julikongedømmet fra 1830 til 1848, hvor Ludvig Filip av Orléans regjerte som fransk konge.

## Kilder
BecoTek

**BecoTek AS** er en produsent av holderringer i messing til kulelager. Selskapet har hovedkontor og produksjon på Åmot i Modum kommune, samt produksjonsenheter i Romania, Kina og USA.

BecoTek AS er en del av *BecoTek Metal Group*, som er en internasjonal produsent av komponenter i messing og bronse.

## BecoTek Metal Group
**BecoTek Metal Group** er et holdingsselskap for selskapsgruppene *BecoTek AS* og *Johnon Metall*.

Gruppen har produksjonsenheter i Norge, Sverige, Finland, USA, Kina og Romania.
Jose Miguel Arroyo

**Jose Miguel «Mike» Tuason Arroyo** (født 27. juni 1946 på Filippinene) er ektefellen til Gloria Macapagal-Arroyo, tidligere president på Filippinene. Han er således landets «first gentleman». 

Hans familie er fra provinsen Negros Occidental, med aner i den kinesiske provinsen Fujian.

## Referanser
Bonapartistene

**Bonapartistene**  var monarkister som ønsket å ha et fransk imperium under Huset Bonaparte, den korsikanske familien til Napoléon Bonaparte og hans nevø Louis (Napoleon III av Frankrike).

## Referanser
Brit Fuglevaag

**Brit Haldis Fuglevaag** (født 19. april 1939 i Kirkenes) er en norsk billedkunstner (tekstilvev, tegning) og kunstformidler, kjent fra flere utstillinger.
Hun er født i Kirkenes, oppvokst i Trondheim og utdannet ved Statens Håndverks- og Kunstindustriskole i Oslo (1959–1963) samt Kunstakademiet Warszawa (1963–1964).  Mange av hennes motiver er hentet fra Nordmøre og Varangerfjorden i Finnmark. Hun var bosatt over flere år i Paris, men har i dag sitt hoved-atelier i Oslo. Hun arbeider også fra sine atelier på Ertvågsøya i Aure, Kiby utenfor Vadsø og Civezza i Provinsen Imperia. 

## Familie
Hun giftet seg i 1964 med maleren Ryszard Warsinski (1937–1996). Deres datter Maria Fuglevaag Warsinski (1965–) er en anerkjent filmskaper. Hun giftet seg i 1980 med advokat Per Aavatsmark (1928-90).

## Kunstnerisk virke
Fuglevaag debuterte på Høstutstillingen I 1965 med verket *Komposisjon*. Det er en abstrakt vev er utført i naturfarget ull, sammensatt av to rektangulære deler. I dette verket blandet hun kjente vevteknikker som gobelinteknikk, hakketeknikk og kelimteknikk, og skapte med dette spenninger i den tekstile overflaten. 

Fuglevaags tepper skiller seg fra norsk billedvevtradisjon på flere måter. Eksempelvis har de gjerne ikke noe motiv, ingen ornamentikk, ingen enhetlig teknikk og til tider heller ikke farger. De tekstile materialene fremheves. Hun har eksperimentert kontinuerlig med nye fibre, teknikker og farger. Siden hun debuterte på Høstutstillingen har hun hatt en lang rekke utstillinger. Fuglevaag har undervist ved Statens Håndverks- og Kunstindustriskole, vært gjesteprofessor ved  Southern Illinois University og Oregon State University, samt sittet i utsmykningskomiteen i Norsk kulturråd.

 Fuglevaag er medlem av Landsforeningen Norske Malere. 
## Offentlige samlinger og bygninger
Fuglevaags verker har blitt innkjøpt til flere offentlige samlinger, blant annet av Nasjonalmuseet.

Fuglevaag har utført flere bestillingsverker til utsmykning av offentlige bygg. Eksempelvis utførte hun billedveven *Bjørka* som i 1981 ble montert i Gardeleiren på Huseby i Oslo. Verket er i ull, silke og nylon. Det er 450 cm høyt og 150 cm bredt. 

## Utmerkelser
* Oslo bys kulturstipend 1970
* Statens arbeidsstipend 1978-79
* Statens garantiinntekt 1986
* Oslo bys kunstnerpris 1986
* *Medalj D`or Merité et Devouement Francais*  (Paris, 2000)
* Ridder av 1. klasse av St. Olavs Orden 2023

## Litteratur
* Arvid Møller, *Brit Fuglevaag. Billedtepper 1963–2003*, Labyrinth Press, 2003

## Referanser


## Eksterne lenker
* Omtale ved kulturnett.no
* Verksliste fra kik.no
Steve Turner

**Steve Turner** (født 1965 i Texas) er mest kjent som gitarist i Mudhoney. Han var også medlem av Green River og var gitaristen fra 1984–1985.

## Eksterne lenker
*
Rolf-Ørjan Høgset

**Rolf-Ørjan Høgset** (født 9. november 1973 i Mo i Rana) er en gründer, musiker og fotograf. 
I 2007  gav han ut  boken *[[Polarsirkelmat]]*  sammen med kjøkkensjef på Meyergården Hotell, Svein Jæger Hansen. Ifølge Rana Blad solgte boken 4800 eksemplarer før jul 2007 og ble en bestselger på Helgeland. Er i dag bosatt i Drammen. Var i 2017 en av stifterne til foreningen In The Same Boat, som gjør strandrydding langs norskekysten.

## Filmografi
* 2015 *B: X-treme* - cinematographer
* 2015 *The Girl in the Black Silk Dress* - cinematographer

## Bibliografi
* *Polarsirkelmat: en smak av polarsirkellandet* av Svein Jæger Hansen og Rolf-Ørjan Høgset. 2007 ISBN 978-82-995501-5-4 
## Referanser


## Eksterne lenker
* Rolfie
* Polarsirkelmat
* Omtale av ''Polarsirkelmat'' i Rana Blad
Integralisme

**Integralisme** er en kirkelig og politisk ideologi som forstår katolsk sosiallære slik at kirkens lære skal virkeliggjøres på alle områder. Integralister ser på samfunnet som et organisk hele og forsvarer hierarkier og ulikheter med samarbeid. Integralismen er antiliberal, antipluralistisk og avviser et skille mellom kirke og stat.

Integralisme ble først brukt som begrep av det spanske Partido Integrista, stiftet i 1888, som bygde på *[[Syllabus errorum]]* (1864) av pave Pius IX. Begrepet ble mer utbredt da pave Pius X i 1907 fordømte modernismen, og presteforeningen Sodalitium Pianum samlet de mest konsekvente integralistene. Innenfor kirken fikk integralismen et tilbakeslag med *[[Dignitatis humanae]]* (1965) under det andre Vatikankonsil.

Integralistiske bevegelser spilte en politisk rolle i flere katolske land, i første rekke Spania, Portugal og Brasil. Hvilken innflytelse integralismen hadde på falangismen og Francisco Francos regime i Spania, er mer omdiskutert, ettersom sentrale integralister var i opposisjon til Francos sterke stat. 1930-årenes brasilianske integralisme var direkte inspirert av den italienske fascismen.

## Referanser


## Se også
*klerikal fascisme
*tradisjonalistisk katolisisme
Selma

**Selma** er et kvinnenavn med flere forskjellige opprinnelser, og brukes i forskjellige kulturer. Navnet er populært blant annet i Norden, i Tyrkia og i flere land i Afrika. En navnebærer er den svenske forfatteren og Nobelprisvinneren Selma Lagerlöf.

## Etymologi
*Selma* har flere mulige opphav. Det er:
* en kortform av *[[Anselma]]* som har opphav i de gammelhøytyske ordene *ans*, «gud», og *helm*, «hjelm».
* hentet fra navnet på Fingals slott i diktsyklusen Ossian. *Shelma* betyr «vakker utsikt» på keltisk. 
* en variant av det arabiske navnet *[[Salma]]* som er avledet fra det arabiske ordet *salima*, «trygg».
* en feminin form av *[[Selmer]]*.

## Utbredelse
*Selma* er kjent brukt i Sverige første gang i 1799, og i Norge i 1846. I Sverige og USA var navnet mest brukt i tiårene rundt år 1900. I Norge har navnet tradisjonelt vært mest brukt i Vest-Agder og Rogaland.

Fra slutten av 1800-tallet og gjennom 1900-tallet drev finske lutherske misjonærer omfattende arbeid i Ovamboland i nordlige Namibia. De etablerte skoler, kirker og helseinstitusjoner, og introduserte mange finske personnavn i lokalbefolkningen. Navn som *Selma*, *Saimi*, *Taimi*, *[[Aili]]*, *Hilja*, *[[Helvi]]*, *Toini* ble populære blant Ambo-folket som en del av kristen navnetradisjon.

Navnet *Selma* var vanlig i Norge fra 1880- til 1910-årene og igjen fra 2000-årene og hadde en popularitetstopp med 1,1 % i 2024.

*Selma* har navnedag 21. februar i Norge, 21. april i Polen, 27. juni i Sverige og 5. desember i Estland og Finland.

*Selma* er i dag et vanlig navn blant annet i Tyrkia og Namibia.

|}

## Kjente personer med navnet

Personene i listen er ordnet kronologisk etter fødselsår.
* Selma Jacobsson (1841–1899), svensk fotograf
* Selma Giöbel (1843–1925), svensk kunstner
* Selma Ek (1856–1941), svensk operasanger
* Selma Lagerlöf (1858–1940), svensk forfatter, Nobelprisvinner i litteratur
* Selma Kurz (1874–1933), østerriksk operasanger
* Selma Rainio (1873–1939), finsk medisinsk misjonær
* Selma Burke (1900–1995), amerikansk billedhugger
* Selma Diamond (1920–1985), amerikansk skuespiller
* Salma Hayek (født 1966), meksikansk skuespiller
* Selma Blair (født 1972), amerikansk skuespiller
* Selma Lønning Aarø (født 1972), norsk forfatter og spaltist
* Selma Ergeç (født 1978), tyrkisk-tysk skuespiller og modell
* Selma Ibrahim Karlsen (født 1995), norsk skuespiller og programleder

## Annen bruk av navnet
* *Selma* var blant de åtti vanligste hundenavnene i Norge i en undersøkelse fra 2025.

## Referanser


## Eksterne lenker
*
Colbie Caillat

**Colbie Caillat** (født **Colbie Marie Caillat** 28. mai 1985 i Newbury Park i California) er en amerikansk pop-sanger, låtskriver og gitarist fra Malibu i California. Hennes far, Ken Caillat, var med-produsent på Fleetwood Mac-albumene *Rumours* og *Tusk*. Caillat husker å ha hatt folk som Mick Fleetwood og John McVie rundt seg som barn.

Caillat er kjent for sin MySpace-profil, der hun ble den mest populære sanger uten platekontrakt i sin sjanger fire måneder på rad. Hennes store popularitet på MySpace var i hovedsak på grunn av sangen hennes *Bubbly*. Sangene på MySpace-profilen hennes har etterhvert blitt spilt godt over 30 millioner ganger. *Bubbly* var også ukas gratis single på iTunes uka 17. juli 2007 &ndash; samtidig som hennes debut studioalbum *Coco* ble sluppet. Caillat var i tillegg profilert av Rhapsody, hos elektronikk-kjeden Best Buy, under fredagssalget (Black Friday Sale) etter thanksgiving i USA.

I henhold til hennes MySpace profil ble Caillat inspirert til å begynne å synge da hun var elleve, etter at hun hadde hørt på Fugees sin 1996-versjon av *Killing Me Softly*. Det nevnes også at selv om hun tok pianotimer da hun var yngre, begynte hun ikke å spille gitar før hun var nitten år gammel.

Caillat har solgt over seks millioner album verden rundt, og over ti millioner singler.
Hun har også sunget duett på sangen *Lucky* sammen med Jason Mraz på hans album *[[We Sing. We Dance. We Steal Things.]]* som kom i hyllene i Norge 12. mai 2008.

## Diskografi

### Album

* 2007: *Coco* &ndash; RIAA: Platina
* 2009: *Breakthrough*
* 2011: *All of You*
* 2012: *Christmas in the Sand*
* 2014: *Gypsy Heart (Side A)*

## Turnéer

* 2008: *Coco Summer Tour*
* 2008: *Coco World Tour*
* 2009/2010: *Breakthrough World Tour*
* 2011: *All of You Summer Tour*
* 2014: *Gypsy Heart Tour*

## Referanser


## Eksterne lenker
* 
* 
* 
* 
* colbiecaillatmusic.com
Mark Arm

**Mark Arm** (født **Mark McLaughlin** den 21. februar 1962 i Seattle) er kjent som vokalisten og rytmegitaristen i grungebandet Mudhoney. Han er kjent for å ha brukt begrepet «grunge» for å beskrive sin (og andre seattlerockegruppers) musikkstil, selv om Kurt Cobain hevder at Jonathan Poneman fra Sub Pop oppfant uttrykket. Arm var også vokalist i Green River.

## Eksterne lenker
* 
* 
*
Lahn-Dill-Kreis

**Lahn-Dill** (*[[tysk]]: Lahn-Dill-Kreis*) er et administrativt distrikt (Landkreis) i den tyske delstaten Hessen. Det har fått navn etter elvene Lahn og Dill. 

Lahn-Dill ligger mellom byene Frankfurt am Main, Siegen og Kassel, og har Wetzlar som adminstrasjonssentrum. Lahn-Dill er en del av Rhein-Main-området.

## Administrativ inndeling
Distriktet er inndelt i treogtyve kommuner (Gemeinden).

## Referanser


## Eksterne lenker
*
Elin Bonde

**Elin Bonde** (født 17. juli 1945) er en norsk skoleleder og lærebokforfatter. Hun er per 2008 rektor ved Ringstabekk skole i Bærum.

I forbindelse med L97 deltok Bonde som forfatter på et større lærebokkverk for norskfaget i grunnskolen, kalt Pegasus. Hun er også en mye brukt foredragsholder i forbindelse med læreplanarbeid og implementering av disse i skoler.

Hun er mor til komikeren Sigrid Bonde Tusvik.

## Bibliografi
* 1999: *Pegasus : norsk for 10. klasse : språk og litteratur*, med Hein Ellingsen og Hilde Justdal, Universitetsforlaget, (ISBN 9788200423232)
* 1998: *Pegasus : norsk for 9. klasse : språk og litteratur*, med Hein Ellingsen og Hilde Justdal, Universitetsforlaget, (ISBN 9788200423171)
* 1997: *Pegasus : norsk for 8. klasse : språk og litteratur*, med Hein Ellingsen og Hilde Justdal, Universitetsforlaget, (ISBN 9788200423119)

## Referanser
Celine

**Celine** er en form av det franske kvinnenavnet *Céline*, som har opprinnelse i det romerske familienavnet *Caelinus*. Dette navnet har igjen opprinnelse i et annet romersk familienavn, *Caelius*, som er dannet av latinske *caelum*, «himmel».

## Utbredelse

|}

*Celine* har vært et populært navn på jentebarn født i Norge fra 2000-tallet.

## Kjente personer med navnet
Personene i listen er ordnet kronologisk etter fødselsår.
* Céline Bonnier (f 1965), canadisk skuespiller
* Céline Dion (f 1968), canadisk sangerinne
* Celine Engebrigtsen, norsk skuespiller

## Referanser


## Eksterne lenker
*
Bad Mergentheim

**Bad Mergentheim** **(Mergentheim** til 1926) er en by i Main-Tauber-Kreis i den tyske delstaten Baden-Württemberg. Byen ligger langs Den romantiske veien.

Mergentheim er nevnt så tidlig som i 1058 som tilholdssted for grevene av Hohenlohe, som tidlig på 1200-tallet tilegnet store deler av dette området til Den tyske orden. I 1340 fikk Mergentheim byrettigheter og vokste stadig i betydning innen Den tyske orden. Da denne ble sekularisert i Preussen i 1525, ble Mergentheim ordenens hovedsete, og den forble det helt fram til ordenen ble oppløst av Napoleon i 1809.

Men Mergentheim lykke ble igjen snudd i 1826, da en gjeter oppdaget rike mineralforekomster i området omkring byen, og dette kom på den tiden da spa-virksomheten hadde en sterk vekst i Tyskland. Vannet viste seg å være den sterkeste oppløsningen av natriumsulfat i hele Europa, noe som var virkningsfullt ved fordøyelsesvansker.

I 1970-årene ble en del av de omkringliggende landsbyene slått sammen med Bad Mergetheim i den såkalte «Gemeindereform».

Av byens severdigheter er det særlig Den tysken ordens slott fra middelalderen. Dette bygningskomplekset ble utbygget over en tidsperiode på 800 år, hvor de første bygningene antakelig ble reist på 1100-tallet. Slottet ble særlig utvidet mot slutten av 1500-tallet under stormester Walter von Cronberg. Etter hvert kom dt til et renessansekompleks som bant sammen de eksisterende bygninger til en lukket borggård. I 1574 sto arkitekten Blasius Berwart blant annet for byggingen av den kjente spiraltrappen mellom den vestlige og nordlige fløyen. I dag er slottet et museum for Den tyske orden.

Slottkomplekset blir dominert av *Schlosskirche* (slottskirken), en barokkirke fra 1730. Interiøret er i rokokko, med blant annet takfresker utført av hoffmaleren Nikolaus Gottfried Stuber.

## Bilder

2005-11-03 Bad Mergentheim Deutschordensschloss Seitenansicht.jpg|Slott som har tilhørt Den tyske orden
Schloss 001 - Boardrx182.jpg|Fra borggården med museum om Den tyske orden og slottskirkens tårn
2006-05-03 Wendeltreppe im Deutschordensschloss Deutschordensmuseum Bad Mergentheim.jpg|Blasius Berwarts kjente spiraltrapp


## Referanser


## Eksterne lenker
*
Steptoe and Son

***Steptoe and Son*** er en britisk komiserie som gikk på BBC fra 1962 til 1974. Serien var av Ray Galton og Alan Simpson. Faren, Albert, ble spilt av Wilfrid Brambell og sønnen Harold av Harry H. Corbett.

Serien er aldri vist på svensk eller norsk TV, men manuset ble anvendt og omarbeidet til *[[Albert og Herbert]]* (som er en slags forsvensket versjon av den britiske serien) og i viss utstrekning til episoder til den norske komikeren Rolv Wesenlunds serie *[[Fleksnes fataliteter]]* (svenske Bo Hermansson regisserte begge disse seriene og produsentene hadde hele tiden et nært samarbeid med manusforfatterne Galton og Simpson). Den norske filmkomedien *[[Skraphandlerne]]* fra 1975 (med Leif Juster og Tom Tellefsen) bygger også på denne serien.

## Referanser


## Eksterne lenker
* 
* Steptoe and Son på BBCs Comedy Guide
Ray Galton og Alan Simpson

**Ray Galton** (født 17. juli 1930, død 5. oktober 2018) og **Alan Simpson** (født 27. november 1929, død 8. februar 2017) var to britiske komedieforfattere.

For det norske publikum er de indirekte kjent for å ha skrevet manus til *[[Fleksnes fataliteter]]* (Hancock's Half Hour) og *[[Albert og Herbert]]* (Steptoe and Son).

## Referanser


## Eksterne lenker
* Ray Galton and Alan Simpson – Official Website
Haram videregående skole

**Haram videregående skole** (*Haram vidaregåande skule*) er en skole i Brattvåg. Skolen har nesten 300 elever og var den eneste videregående skolen i Haram kommune som i 2020 ble innlemmet i Ålesund kommune. 

Skolen tilbyr følgende utdanningsprogram:
* Elektrofag
* Helse- og sosialfag
* Teknikk og Industriell produksjon
* Studiespesialisering
* Tekniske og allmenne fag (TAF)
* Påbygging for generell studiekompetanse

## Referanser


## Eksterne lenker
* Skolens nettsted
Ringstabekk skole

**Ringstabekk skole** er en ungdomsskole på Bekkestua i Bærum med ca. 425 elever og ca. 45 ansatte. Skolen ble åpnet i 1972.

Skolen har siden starten hatt en åpen løsning og alternative organiseringsformer. Prosjektarbeid med bl.a. bruk av problembasert læring og storyline er kjennetegn for skolen samt utstrakt bruk av IKT, bl.a. iPad i opplæringen.

I 2001 ble boken *Moderne pedagogikk. Teori og praksis ved Ringstabekk skole* gitt ut. Bjørn Bolstad er redaktør og flere andre lærere bidrar i boken.

I 2002 ble skolen kåret til Årets nynorskbrukar av Nynorsk kultursentrum.

I 2005 sto nytt skolebygg klart. Bygget er tegnet av divA-arkitekter.

I 2021 kritiserte elever og lærere ved skolen Bærum kommune for sitt nettfilter. Elever opplever at innhold om religion og seksualitet er sensurert og at det hemmer elevene læring i kildekritikk.

Skolen er en av Universitetet i Oslos 13 Universitetsskoler og er omtalt i flere norske og internasjonale medier, blant annet *[[The Huffington Post]]*, *Changing Schools* og *Moderne Pedagogikk*.

## Rektorer
* 2019–: Hans-Marius Fløtre Christensen
* 2008–2019: Bjørn Bolstad
* 1996–2008: Elin Bonde

## Kjente avgangselever
* Pernille Sørensen, komiker og skuespiller
* Kjersti Horn, regissør
* Arif Nassor Salum, rapper

## Referanser
Mordet på Skolgatan 15

**Mordet på Skolgatan 15** er et lystspil med manus av Ray Galton og Alan Simpson, svensk oversettelse av Bo Hermansson som også regisserte forestillingen.

Stykket ble skrevet direkte for Sten-Åke Cederhök og Tomas von Brömssen som har spilt sine velkjente TV-figurer Albert og Herbert på teaterscenen. Stykket handler om hvordan Albert og Herbert blir tvunget til å forlate sitt gamle hus i Haga ettersom hele kvarteret skal rives. Albert får dessuten anonyme trusselbrev i posten og to mindre smarte inbruddstyver kommer på besøk. Utenom Cederhök og von Brömssen medvirket Ulf Dohlsten, Barbro Oborg og Karl-Magnus Thulstrup. *Mordet på Skolgatan 15* hadde premiere på Lisebergsteatern i Göteborg den 11. mars 1983 og ble spilt på turné rundt i Sverige.
Eventyr i New York

***Eventyr i New York*** (originaltittel: *Enchanted*) er en amerikansk romantisk musikalfilm fra 2007. Filmens regissør var Kevin Lima mens produksjon var ved Walt Disney Pictures og Josepson Entertainment. Den hadde premiere på 20. oktober 2007 på London Film Festival før den kom på kino 21. november samme år i USA.
Filmen har hentet inspirasjon fra ulike barneeventyr og musikaler som *[[Sound of Music]]*, *[[Snehvit og de syv dvergene|Snehvit]]* og *[[Askepott]]*.

## Handling
Den vakre prinsessen Gisele blir forflyttet fra en tindrende eventyrverden av landets prins' grusomme mor til vår tids New York hvor hun får hjelp av advokaten Robert. Kort tid etter kommer hennes prins Edward til unnsetning.

## Originalstemmer

* Amy Adams – Giselle
* Patrick Dempsey – Robert
* James Marsden – Prins Edward
* Susan Sarandon – Drottning Narissa
* Timothy Spall  – Nathaniel
* Rachel Covey – Morgan
* Idina Menzel – Nancy
* Jeff Bennett – Pip

## Norske stemmer

* Sarah MacDonald Berge – Giselle
* Hans Marius Hoff Mittet – Robert
* Kristoffer Grua Pedersen – Prins Edward
* Cathrine Bang Norum – Dronning Narissa
* Harald Mæle – Nathaniel
* Siv Fløtberg Rudidalen – Morgan
* Lisa Stokke – Nancy
* Jon Bjørnstad – Pip

## Referanser


## Eksterne lenker
* 
* 
* ''Eventyr i New York'' på DVD og Blu-ray – offisiell side
Universitetet i Tel Aviv

**Universitetet i Tel Aviv** (hebraisk אוניברסיטת תל־אביב, את"א) er Israels største universitet samlet på et sted. Rundt 29&nbsp;000 studenter studerer ved universitetet (2006). 

Universitetet i Tel Aviv ble grunnlagt i 1956 da Tel Aviv-skolen for rettsvitenskap og økonomi, instituttet for naturvitenskap og instituttet for jødiske studier slo seg sammen for å lage et universitet. Det ble selvstendig fra bykommunen Tel Aviv i 1963 da universitetsområdet ble etablert i Ramat Aviv, nord for Tel Aviv. Universitetet i Tel Aviv består av ni fakulteter, 106 departementer og 90 forskningsinstitutter. 

## Noen tidligere studenter

*Shlomo Ben-Ami
*Ron Huldai
*Etgar Keret
*Yosef Lapid
*Ilan Ramon 
*Silvan Shalom
*Ariel Sharon 
*Michael Wolffsohn
*Ghil'ad Zuckermann
*Benny Gantz

## Referanser


## Eksterne lenker
*
Rodrigo Possebon

**Rodrigo Pereira Possebon** (født 13. februar 1989 i Sapucaia do Sul) er en italiensk fotballspiller, født i Brasil. Han er defensiv midtbanespiller, og spiller hos den brasilianske klubben Santos FC. Han har tidligere spilt for Manchester United FC og portugisiske SC Braga.

Possebon begynte karrieren for Sport Club Internacional i hjemlandet Brasil. I januar 2008 gikk han til Manchester United, der han fikk draktnummer 34. Possebon fikk sin seriedebut for United mot Newcastle United i første serierunde sesongen 08/09.
## Referanser


## Eksterne lenker
*
Walter J. Burghardt

**Walter J. Burghardt** (født 10. juli 1914 på Manhattan i New York City i USA, død 16. februar 2008 i Philadelphia i Pennsylvania) var en ledende amerikansk katolsk prest og teolog tilknyttet jesuittordenen. Han var særlig kjent som homilist.

På 1920-tallet underviste han ved den katolske St. Francis Xavier High School i New York City. Han trådte inn i jesuittordenen i 1931, i ordenens Maryland-provins, og var i mange år tilknyttet Woodstock Theological Center ved Georgetown University, der han forfattet mange av sine 24 bøker og over 300 artikler om teologiske emner. Hans eget fagområde var patristikken. Foruten ved Woodstock og Georgetown, underviste han også ved Catholic University of America. Han var også i en lang periode medlem av Vatikanets internasjonale teologiske kommisjon.

Han var i 44 år medredaktør eller sjefredaktør (24 år) for fagtidsskriftet *[[Theological Studies]].* Han var også president for *Catholic Theological Society of America.*

Etter at han gikk av i en alder av 75 år, grunnla han prosjektet *Just Word*, et retrett- og opplæringsprogram med målsetning om å forbedre katolsk prekekunst som han betegnet som *like kjedelig som oppvaskvann.* 

## Verker
* «The Catholic Concept of Tradition in the Light of Modern Theological Thought», i *Proceedings of the Sixth Annual Convention of the Catholic Theological Society of America*, 1951
* *The Idea of Catholicism: An Introduction to the Thought and Worship of the Church*, 1960
* «On Turning Eighty: Autobiography in Search of Meaning», i *Woodstock Report*, March 1995, no. 41
* *Long Have I Loved You: A Theologian*
* *Christ in Ten Thousand Places*
* *Justice: A Global Adventure*
* *Preaching the Just Word*

## Referanser
Naukograd

En **naukograd** (russisk: наукоград), eller *vitenskapsby*, er en formell betegnelse på byer, i Russland og tidligere i Sovjetunionen, med høy konsentrasjon av virksomheter og anlegg innen forskning og utvikling. Noen av byene ble i Sovjet-tiden spesifikt bygget med disse formålene for øye. Enkelte av byene var hemmelige, og inngikk i et større system av lukkede byer i SSSR. I Russland etter Sovjetunionens fall blir uttrykket brukt om rundt sytti byer med store konsentrasjoner av vitenskapelig forskning og produksjon. Uttrykket refererer også spesifikt til et mindre antall byer som fra 2000 er blitt offisielt anerkjent for sin vitenskapelige dyktighet, og som av den grunn får spesielle privilegier.  

Blant de mere generelle naukogradene ligger rundt tretti i Moskva oblast og resten hovedsakelig i regionene Volga, Ural og Sibir. Kun noen få av dem er fremdeles «lukket». Det er bare ti av de lukkede byer hvor Russlands kjernefysiske militære arbeid ennå pågår. Noen av naukogradene har fremdeles militære forbindelser, som for eksempel Frjazino som utvikler avanserte radio- og elektronikksystemer, men de fleste fokuserer nå på sivilt arbeid ved hjelp av vestlig støtte. Blant de mest berømte naukogradene er de som drives av Det russiske vitenskapsakademi, for eksempel Pusjtsjino, et senter for biologisk vitenskap, og Tsjernogolovka, et senter for fysikk og kjemi. Zelenograd, en by rundt 40&nbsp;km fra Moskva, er Russlands senter for forskning, utdanning og produksjon innen elektronikk.

Den første byen som i 2000 *offisielt* ble utnevnt til «Naukograd» var Obninsk, en by med mange forskningsanlegg innen kjernefysiske og andre materialer, samt meteorologi og medisin.  Tre andre fulgte like etter &ndash; Dubna, et internasjonalt kjernefysisk forskningssenter, Koroljov, hvor det ligger mange romforskningsanlegg, og Koltsovo i Akademgorodok ved Novosibirsk, som opprinnelig var hjemsted for Vector, senteret for biologisk krigføring, men som nå er et senter for farmasøytisk og medisinsk forskning. Reutov ble også naukograd en stund senere. 

## Se også
* Lukket by

## Eksterne lenker
* Secret Cities
Kunstnerforbundet

**Kunstnerforbundet** er et kunstgalleri i Oslo, og Norges eldste privateide galleri for samtidskunst. Galleriet ble etablert i 1910 av kunstnere, og er organisert som et aksjeselskap. 150 samtidskunstnere er i dag tilknyttet galleriet som aksjonærer. Kunstnerforbundet har siden 2018 også satset på produksjonslokaler for samtidskunstnere i samme bygg, med prosjektet Atelier Kunstnerforbundet. For dette mottok de Oslo Opens hederspris i 2022. 

## Bygning
Kunstnerforbundet eier bygården i Kjeld Stubs gate 3, sentralt beliggende bak Rådhuset i Oslo sentrum, hvor utstillingsvirksomheten foregår. Gården ble ervervet i 1917 etter pådriv fra arkitekt Arnstein Arneberg, som senere tegnet Rådhuset. Hans assistenter Gudolf Blakstad og Herman Munthe-Kaas tegnet overlyssalen samme år, og i 1919 sto salen ferdig. Overlyssalen er klassisk, og regnes av flere som det vakreste utstillingsrommet i Norge.

## Utstillinger
Kunstnerforbundet har et aktivt utstillingsprogram med mellom 20 og 25 separatutstillinger innen alle visuelle kunstuttrykk, inkludert kunsthåndverk, samt to kollektive utstillinger årlig. Galleriet representerer flere enn 300 kunstnere, hvorav ca. 120 grafikere.

## Salg av kunst og kunsthåndverk
I salgsavdelingen tilbyr galleriet et rikholdig utvalg grafikk, skulptur, tekstilkunst, kunsthåndverk, smykkekunst, fotografi, maleri og andre medier.

## Referanser


## Eksterne lenker
*
Carlos Lage Dávila

**Carlos Lage Dávila** (født 15. september 1951) er en cubansk politiker og tidligere visepresident.

Lage var barnelege før han ble medlem av Cubas kommunistparti. Fra 1990 var han rådgiver for Fidel Castro.

Han er kjent for å være ekspert på USAs historie og politikk. Han har vært rådgiver for Fidel Castro på dette området. Han er også ekspert på sammenlignende politikk og studiet av demokrati. Internasjonalt er han kjent for å være Cubas forhandlingspartner overfor europeiske land. Lage er det man kan karakterisere som en typisk intellektuell & udogmatisk marxist. Hans popularitet i det cubanske folket var og er uomtvistelig. 'Alle' ventet at det var han som skulle overta etter at Fidel gikk av på grunn av sykdom, men slik gikk det som kjent ikke. I stedet ble det 'lillebror' Raúl Castro som tok over. Raúl gjennomførte en større utrenskning (ca. 120 politikere & embetsmenn på ulike nivåer) våren 2009. Blant disse var Lage & utenriksminister Felipe Rocque de mest fremtredende. Dette fant sted den 12. mars 2009. Den offisielle begrunnelsen for avskjedigelsen av Lage (& Rocque) som er gitt til nå, fremkommer i et offentliggjort dokument fra et møte i Politbyrået (bl.a gjengitt i Granma). Her refereres det til at de begge på samme møte innrømmet såkalte 'politiske avvik', men hva disse avvik skulle bestå i, er pr dato (2011) ikke offentliggjort. 

Lage skal i dag angivelig arbeide på et bryggeri i en provinsby.
     
## Eksterne lenker
* Recorre Carlos Lage objetivos económicos y sociales de Granma
Johan Nygaard

**Johan Nygaard** (født 31. desember 1915 i Gausdal, død 2. mars 1995 i Østre Toten) var ordfører i Østre Toten fra 1976 til 1983. Nygaard representerte Arbeiderpartiet. Han var varaordfører i perioden 1968-71. 

Nygaard kom i 1937 til Østre Toten, som elev ved gartnerkurset på Oppland småbruks- og hagebruksskole (Valle). Etter fullført utdanning ble han i 1940 tilsatt som arbeidsformann i hagebruk på den samme skolen. Han ble samme år gift med *Agnethe Wold* (1913–1990).

Johan Nygaards politiske karriere begynte i 1945, da han ble innvalgt i det første kommunestyret etter krigen. Han satt sammenhengende i dette organet fra 1951 til 1971, og var i flere perioder også medlem av formannskapet. Nygaard sa fra seg gjenvalg til kommunestyret i 1971, men kom tilbake som ordfører perioden etter. I tillegg til verv på kommunalt nivå, blant annet som formann i skolestyret i over 20 år, var Nygaard formann i Oppland arbeiderparti fra 1970 til 1984. 

## Kilder
* Opplandsarkivets avskrift av kommunevalgresultater 
* Rosseland, Leiv: *Skole i den trivelige bygda. Det kommunale skoleverk i Østre Toten gjennom skiftende tider*, Østre Toten 1994.
La Vie en rose (film)

***La Vie en rose*** (originaltittel: *La Môme*) er en fransk biografisk dramafilm fra 2007 regissert av Olivier Dahan. Filmen handler om sangerinnen Édith Piaf, som spilles av Marion Cotillard.

## Handling
Filmen presenterer en oppstykket og akronologisk serie med viktige hendelser fra Édith Piafs liv.  Selv om enkelte scener hopper frem og tilbake på tvers av tiårene (illustrert som tilbakeblikk fra Ediths hukommelse), handler første del av filmen for det meste om hennes barndom, og filmen slutter med hennes dødsfall, og fremførelsen av sangen som regnes som hennes signaturlåt, «Non, je ne regrette rien».

## Medvirkende
* Marion Cotillard i rollen som Édith Piaf
* Gérard Depardieu i rollen som Louis Leplée
* Sylvie Testud i rollen som Mômone (Simone Bertaud)
* Jean-Pierre Martins i rollen som Marcel Cerdan
* Emmanuelle Seigner i rollen som Titine
* Pascal Greggory i rollen som Louis Barrier
* Catherine Allégret i rollen som Louise Gassion
* Jean-Paul Rouve i rollen som Louis Gassion
* Clotilde Courau i rollen som Anetta Gassion

## Referanser


## Eksterne lenker
*
La Sinistra – l’Arcobaleno

**Venstresiden – Regnbuen** (*La Sinistra – l'Arcobaleno*), er en venstreorientert føderasjon av politiske partier i Italia, som ble offisielt lansert i desember 2007. Målet til sammenslutningen er å forene partiene på den italienske venstresiden i en enhetlig blokk, tilsvarende det sentrum-venstre har gjort med dannelsen av Partito Democratico.

Føderasjonen består av følgende partier:
*Rifondazione Comunista (PRC)
*Partito dei Comunisti Italiani (PdCI)
*Federazione dei Verdi (FV)
*Sinistra Democratica (SD)

Det er foreløpig (våren 2008) uklart hva dannelsen av denne venstreføderasjonen vil få å si for italiensk politikk, da de fire partiene som er med, er uenige i en rekke saker, og dessuten i hvilket symbol og navn sammenslutningen skal ha i framtida. 

## Eksterne lenker
*
Hønefoss Brug

**Hønefoss Brug** ble anlagt som **Hønefoss Træsliberi** i 1880 av industripionéren Christian August Anker (1840–1912) fra Halden, bror av Herman Anker.

I 1873 kjøpte Anker de såkalte *Arnemann'ske eiendommer* på Sørsiden i Hønefoss for 28&nbsp;000 speciedaler. I årene fram mot 1879/1880 fortsatte oppkjøpene hans langs sørsiden av Hønefossen, inntil han satt på alle eiendommene og vannrettighetene i fossen. Samtidig bygget han Hønefoss Træsliberi som startet sin produksjon av tremasse i 1881. Tresliperiet ble reist av Myrens mek. Værksted, Kristiania, og tegningen var signert J. Jensen og datert 22. mars 1881.

Hønefoss Træsliberi hadde en årsproduksjon på ca. 7&nbsp;000 tonn til å begynne med, økende opp mot ca. 15&nbsp;000 tonn omkring år 1890. Sliperiet var tidlig ute med bruk av ny teknologi. Alt i 1885 ble det bygd en liten kraftstasjon i fossen, som skulle gi sliperiet belysning innvendig. Slipesteinene var også direktedrevne av turbinene noe som ga betydelig økt effekt i forhold til det som var vanlig på denne tiden.

I 1893 blir tresliperiet solgt til det engelske firmaet Edward Lloyd Limited (blant annet eier av Lloyd's Illustrated London Newspaper og Daily Chronicle i London), som hadde stort behov for tremasse til sine papirmaskiner ved Themsen.

Den nye eieren bygget to nye sliperier og moderniserte det gamle i tiden fram mot år 1909. Det første sliperiet sto ferdig i 1894/1895 og var det første sliperiet i Norge som brukte varmslipsteknologi. Kapasiteten var på ca. 16&nbsp;000 tonn. I 1900 sto det andre nye sliperiet klart. Totalproduksjonen var da kommet opp i 26&nbsp;000 tonn. I 1909 sto også ombyggingen av det gamle sliperiet ferdig, blant annet med et nytt bygg, og årsproduksjonen steg til omkring 38&nbsp;000 tonn. På denne tiden hadde bedriften cirka 300 ansatte.

I 1918 kjøper imidlertid de to tidligere kommunene Hønefoss og Norderhov Hønefoss Brug av Lloyd, som imidlertid fortsatte å drive tresliperiene som leietaker fram til 1936, da virksomheten ble nedlagt for godt. Kommunenes oppkjøp dreide seg om å sikre rettighetene til vannkraften, og alt i 1920 sto Hønefoss kraftstasjon I klar.

Hønefoss Brug eksisterer fortsatt og er i dag en moderne trelastbedrift med lokaler på Kilemoen. Lokalene på den gamle tomten ved fossen leies ut, men bruket eier i dag kun en mindre del av de opprinnelige lokalene. I den delen av lokalene hvor selve tresliperiene lå, holdt Ringerike Stormarked (også kjent som Stormarkedet) til, men dette ble nedlagt i 2019. Før Stormarkedet tok over ble lokalene benyttet av Nasjonal Pappemballasjeindustri (lokalt bedre kjent som *NAPI*) og senere Norpapp Industri i en årrekke (nå kjent som Smurfit Kappa Norpapp).

## Se også
* Hønefoss bru
* Ringerike Stormarked
* Tippen
* Sørsiden
* Hønefoss kraftstasjon I

## Referanser
Barletta

**Barletta** er en bykommune i provinsen Barletta-Andria-Trani i regionen Puglia i Italia. Byen har rundt 95&nbsp;000 innbyggere.

Byen er blant annet kjent for sin mer enn 5 meter høye bronsestatuen* Kolossen i Barletta*, som skal forestille den østromerske keiseren Theodosius II.

Byen var også åstedet for* La Disfida di Barletta*, utfordringen i Barletta, et slag i 1503 hvor 13 italienske riddere skal ha slått franskmennene.

Byen er også kjent for de arkeologiske utgravningene i Cannae, 9&nbsp;km sørvest for byen hvor slaget ved Cannae sto 2. august 216 f.Kr. under andre punerkrig og Hannibal vant over en overlegne romerske hær.

Under andre verdenskrig var byen åstedet for de første anslagene fra den italienske motstandsbevegelsen mot de tyske styrkene og fikk for dette medaljene *Medaglia d'oro al valor militare* («Gullmedalje for militære fortjenester») og *Merito civile* («Sivile fortjenester»).

Byen har en svært lang sandstrand som strekker seg både østlig og vestlig for byens havn.

## Referanser


## Eksterne lenker
*
Niels Songe-Møller

**Niels Songe-Møller** (født 13. oktober 1950) er en norsk lærer og lærebokforfatter. Han har arbeidet som rektor ved Hisøy skole i Arendal; fra august 2012 er han skolesjef i Grimstad.

Sammen med illustratør Elisabeth Juell Rasmussen laget han boka *Sammen i livet, om samlivet mellom små og store mennesker* i 1984. Boka vant Kirke- og undervisningsdepartementets første fagbokpris dette året. Sammen med Egil Børre Johnsen laget han «fag-lesebøkene» *Naturen*, *Norge* og *Verden* i 1992, til bruk i o-fag fra 4. til 6. klasse.
## Referanser